**Cyfarfod: Y Bwrdd Plismona**

**Lleoliad: Cyfarfod *Teams***

**Dyddiad: 20 Mehefin 2023**

**Amser: 14:00-16:29**

|  |  |
| --- | --- |
| **Aelodau:** | Y Prif Gwnstabl, Dr Richard Lewis (PG)  Y Comisiynydd Heddlu a Throseddu, Dafydd Llywelyn (CHTh)  Y Prif Weithredwr, Carys Morgans, SCHTh (PW)  Y Cyfarwyddwr Cyllid, Edwin Harries (CC) |
| **Hefyd yn Bresennol:** | Cymorth Gweithredol, Ellen Jones, SCHTh |
| **Ymddiheuriadau gan:** | Y Prif Swyddog Cyllid, Beverley Peatling, SCHTh (PSC)  Swyddog Staff, yr Uwch-arolygydd Dros Dro Richard Davies (RD) |

|  |  |
| --- | --- |
| **Rhif y Penderfyniad** | **Crynodeb** |
| PB T3 62 | Cymeradwyodd y PG a’r CHTh adran 22 o’r cytundeb Rhwydwaith Ymchwilio i Wrthdrawiadau Fforensig |
| PB T3 63 | Cymeradwyodd y CHTh argymhellion A-Ff ar gyfer yr elfen refeniw yn dilyn trafodaethau pellach gyda’r PSC |
| PB T3 64 | Ar y cyd â’r PG, cymeradwyodd y CHTh y ddewislen Rhwymedi Cymunedol |
| PB T3 65 | Cymeradwyodd y CHTh y cytundeb 4 blynedd ar gyfer Fframwaith Cymwysterau Addysg Plismona i Brifysgol De Cymru yn amodol ar drafodaethau pellach gyda’r PSC |
| PB T3 66 | Cytunodd y CHTh i roi’r cytundeb i gwmni *HCRG Medical Services* ar gyfer y gwerth o £1,362,853, yn amodol ar drafodaethau pellach gyda’r PSC |

1. **Ymddiheuriadau a Chyflwyniadau**

Derbyniwyd ymddiheuriadau wrth y PSC a RD. Ystyriwyd bod cofnodion y cyfarfod a gynhaliwyd ar 16 Mai 2023 yn gofnod gwir a chywir o’r cyfarfod.

|  |  |  |
| --- | --- | --- |
| **Rhif y Cam Gweithredu** | **Crynodeb o’r Cam Gweithredu** | **Diweddariad** |
| PB 224 | SCHTh i baratoi datganiad i’r wasg leol mewn perthynas â lansio’r Pecyn Troseddau a Pherfformiad Digidol cenedlaethol. | SCHTh a’r Heddlu i gyhoeddi datganiad i’r wasg ar y cyd a chynnal sesiwn wybodaeth rithiol gyhoeddus |
| PB 229 | SCHTh i drefnu digwyddiad ymgysylltu ar y cyd ar gyfer y CHTh a Chynghorydd Cenedlaethol Cymru ar gyfer Trais yn Erbyn Menywod a Merched. | Cyfarfod wedi’i drefnu ar gyfer 26 Mehefin |
| PB 230 | SCHTh i adolygu cyhoeddi perfformiad yr Heddlu | Yn parhau – Pennaeth Strategaeth a Pholisi SCHTh i gwrdd â’r Uwch-arolygydd Andrew Edwards |
| PB 239 | Cyfarfod i adolygu data stopio a chwilio i’w drefnu | Cwblhawyd |
| PB 240 | Cyfarfod i’w drefnu i drafod ystadau, gan gynnwys desgiau blaen gorsafoedd | Cyfarfod wedi’i drefnu ar gyfer 10 Gorffennaf |

1. **Diweddariad ar gamau gweithredu o gyfarfodydd blaenorol**

**PB224 –** Nododd y CHTh lansiad y Pecyn Troseddau a Pherfformiad Digidol Cenedlaethol ac awgrymodd fod SCHTh a’r Heddlu’n cyhoeddi datganiad i’r wasg ar y cyd. Dywedodd y PW y bydd Pennaeth Ymgysylltu a Chyfathrebu SCHTh yn medru rhannu datganiadau drafft â’r Heddlu i’w hystyried. Awgrymodd y PW y dylid cyhoeddi’r Adroddiad Blynyddol ochr yn ochr â’r data perfformiad lleol hefyd. Awgrymodd y CHTh gynnal sesiwn wybodaeth rithwir i ddadansoddi’r dangosfwrdd. Croesawodd y PG yr awgrym.

**PB230 –** Nododd y CHTh y trafodaethau a gynhaliwyd mewn perthynas ag adolygu Perfformiad yr Heddlu, gan gydnabod adborth a dderbyniwyd gan Arolygiaeth Heddluoedd a Gwasanaethau Tân ac Achub Ei Fawrhydi (AHGTAEF). Dywedodd y CHTh wrth y PG fod pryderon wedi’u mynegi mewn perthynas â mynediad cyhoeddus i ddangosfyrddau perfformiad. Dywedodd y PG y byddai’r Pecyn Troseddau a Pherfformiad Digidol cenedlaethol ar gael i’r cyhoedd, ond nododd fod angen i’r Heddlu fod yn rhagweithiol wrth hyrwyddo’r pecynnau perfformiad.

**PB239** – Dywedodd y CHTh fod cyfarfod wedi’i gynnal gyda’r Prif Arolygydd Chris Neve i adolygu data stopio a chwilio’r Heddlu. Ceisiodd y CHTh sicrwydd ynghylch anghyfartaledd. Nododd y PG fod adolygiad cenedlaethol o anghyfartaledd o ran stopio a chwilio’n cael ei gynnal, ond cynghorodd fod posibilrwydd na fydd yr adolygiad yn cael ei gwblhau tan 2025. Dywedodd y PW fod adborth o’r ymgynghoriad ‘Y Sgwrs’ wedi nodi bod 49% o unigolion sy’n cael eu stopio a’u chwilio’n bobl ifainc, a nododd fod hyn hefyd yn destun pryder yn genedlaethol.

**PB240 -**  Gofynnodd y CHTh am i’r cyfarfod sydd wedi’i drefnu ar gyfer 10 Gorffennaf gael ei ddefnyddio i drafod desgiau blaen gorsafoedd hefyd. Dywedodd y CHTh fod angen i’r Heddlu ymgysylltu â’r gymuned a dweud ymhle a phryd y mae desgiau blaen gorsafoedd ar gael. Nododd y CC fod adroddiad ar gael i’w adolygu, ac y byddai’n cael ei gyflwyno yn y cyfarfod.

1. **Eitemau Sefydlog**
2. Diweddariad y Prif Gwnstabl

Rhoddodd y PG drosolwg o’r diweddariad a ddarparwyd, gan gynnwys uchafbwyntiau gweithredol a sefydliadol. Nododd y PG y trafodaethau parhaus mewn perthynas â gwesty Parc y Strade. Dywedodd y CHTh ei fod wedi cwrdd â Chris Batchelor o’r Swyddfa Gartref a bod llythyr wedi’i anfon at yr Ysgrifennydd Cartref yn nodi pryderon y gymuned. Rhoddodd y PG ddiweddariad hefyd ynghylch Niche ac effaith y trawsnewid ar y sefydliad. Cafwyd trafodaeth ynghylch materion sefydliadol, gan gynnwys adnoddau dynol (AD) ac ôl-drafodaeth AHGTAEF yr Heddlu.

1. Diweddariad y Comisiynydd Heddlu a Throseddu

Rhoddodd y CHTh drosolwg o’r papur a ddarparwyd. Tynnodd y CHTh sylw at gynhadledd y Fforwm Ymgysylltu â Phobl Ifainc a oedd wedi’i drefnu, a’r Diwrnod Ymgysylltu Cymunedol a gynhaliwyd yn ddiweddar yn Sir Benfro. Rhoddodd y CHTh wybod i’r PG am ymchwiliad y Pwyllgor Cydraddoldeb a Chyfiawnder Cymdeithasol i’r ymagwedd iechyd cyhoeddus tuag at drais ar sail rhyw, sy’n ystyried ataliad cychwynnol ac eilaidd. Mae’r CHTh wedi’i wahodd i roi tystiolaeth mewn perthynas â hyn.

1. Adolygiad yr Heddlu

Rhoddodd y CHTh ddiolch i’r Heddlu am yr adroddiad a ddarparwyd. Holodd y CHTh am gwblhad cynllun gweithlu’r Heddlu. Dywedodd y PG fod gwaith wedi cychwyn ond nad oedd y ddogfen wedi’i chwblhau. Nododd y CHTh fod angen sicrhau bod strwythurau llywodraethu mewn grym ar gyfer pob adran, gan gynnwys AD. Cytunodd y PG a’r CHTh y byddai cynllun gweithlu’r Heddlu’n cael ei gyflwyno ar gyfer trafodaeth yng nghyfarfod y Bwrdd Plismona ar 3 Hydref.

**Cam Gweithredu: Darparu a thrafod Cynllun Gweithlu yng nghyfarfod y Bwrdd Plismona ar 3 Hydref**

Cafwyd trafodaeth mewn perthynas â chynllun arbedion yr Heddlu a’r swyddi staff gwag presennol a diswyddiadau. Croesawodd y CHTh sylwadau’r PG ar sefyllfa bresennol yr Heddlu o ran arbedion a holodd am ei effaith ar forâl yr Heddlu. Sicrhaodd y PG fod morâl yn dda, ond nododd fod angen i’r Heddlu gyfathrebu â staff yn well ynglŷn â pham y mae’r penderfyniadau anodd hyn yn cael eu gwneud. Nododd y PG y bydd adborth o’r arolwg staff yn medru rhoi darlun gwell. Rhoddodd y CC wybod i’r CHTh am y camau nesaf a fydd yn cael eu cymryd o ran Adolygiad yr Heddlu. Dywedodd y PW fod y PSC yn adolygu data Adolygiad yr Heddlu gyda’r CC.

ch. Caffael / Cytundebau

1. Cytundeb Adran 22 y Rhwydwaith Ymchwilio i Wrthdrawiadau Fforensig

Dywedodd y PW fod Adran y Gyfraith, y PSC a’r CC eisoes wedi adolygu’r cytundeb ac yn cefnogi ei gymeradwyo. Cymeradwywyd y cytundeb yn ddiweddarach gan y CHTh a’r PG.

**Penderfyniad: Cymeradwyodd y PG a’r CHTh adran 22 o’r cytundeb Rhwydwaith Ymchwilio i Wrthdrawiadau Fforensig**

1. Trafodaethau’r Grŵp Prif Swyddogion

Cafwyd trafodaeth ynglŷn â’r gofyn am yr eitem agenda hon. Nododd y CHTh y byddai’n fuddiol cael gwybod am benderfyniadau a thrafodaethau’r Grŵp Prif Swyddogion. Nododd y PG fod camau gweithredu’r Grŵp Prif Swyddogion yn cael eu nodi ac y gellid eu darparu. Nododd y CHTh y byddai hyn yn fuddiol yn ei ddyletswydd i ddal y Prif Gwnstabl i gyfrif.

dd. Cyllid (Y Sefyllfa ar Ddiwedd y Flwyddyn)

Diolchodd y CHTh i’r CC am yr adroddiad a ddarparwyd. Cafwyd trafodaeth fanwl mewn perthynas â’r sefyllfa alldro cyllideb cyfalaf lle ceisiodd CHTh eglurder a sicrwydd gan y CC. Cafwyd trafodaeth ynglŷn â’r cynigion a nodwyd a oedd wedi’u casglu ar gyfer yr elfen refeniw. Cymeradwyodd y CHTh yr argymhellion a nodwyd o fewn yr adroddiad yn amodol ar drafodaethau pellach gyda’r PSC.

**Penderfyniad: Cymeradwyodd y CHTh argymhellion A-Ff ar gyfer yr elfen refeniw yn dilyn trafodaethau pellach gyda’r PSC**

**Materion i’w Trafod**

* 1. Adolygiad gan gymheiriaid o’r Rhaglen Gwybodaeth Bregusrwydd ac Arfer

Diolchodd y CHTh i’r Heddlu am yr adroddiad a ddarparwyd. Holodd y PW pa un ai a yw’r adolygiad o’r Rhaglen Gwybodaeth Bregusrwydd ac Arfer hefyd yn cael ei ystyried gan AHGTAEF. Dywedodd y PG fod yr adolygiad gan gymheiriaid o’r Rhaglen Gwybodaeth Bregusrwydd ac Arfer yn cael ei ystyried gan AHGTAEF a’r Bwrdd Bregusrwydd. Nododd y PG fod gan yr Heddlu gynllun gweithredu mewn grym yn awr ar gyfer mynd i’r afael â’r argymhellion. Holodd y CHTh pa un ai a oedd AHGTAEF yn ymwybodol o’r adolygiad. Dywedodd y PG ei bod hi’n bwysig fod AHGTAEF yn ymwybodol a nododd ei fod yn hapus i rannu. Gofynnodd y CHTh i Ymgynghorydd Polisi SCHTh adolygu’r adolygiad gan gymheiriaid o’r Rhaglen Gwybodaeth Bregusrwydd ac Arfer a chraffu ar gynllun gweithredu’r Heddlu.

**Cam Gweithredu: Ymgynghorydd Polisi SCHTh i adolygu’r adolygiad o’r Rhaglen Gwybodaeth Bregusrwydd ac Arfer a chraffu ar gynllun gweithredu’r Heddlu**

* 1. Rhwymedi Cymunedol

Dywedodd y PW fod SCHTh wedi adolygu’r Rhwymedi Cymunedol ac wedi derbyn 130 ymateb o’r arolwg cymunedol. Rhoddodd y PW wybod i’r CHTh a’r PG am yr adborth a dderbyniwyd a nododd y byddai Ymgynghorydd Polisi SCHTh yn cwrdd â chynrychiolwyr cyfreithiol er mwyn trafod yr argymhellion. Roedd y CHTh a’r PG yn cytuno y dylid cymeradwyo’r ddewislen Rhwymedi Cymunedol, yn amodol ar gyngor cyfreithiol mewn perthynas â chynnwys cam-drin domestig.

**Penderfyniad: Ar y cyd â’r PG, cymeradwyodd y CHTh y ddewislen Rhwymedi Cymunedol**, yn amodol ar gyngor cyfreithiol mewn perthynas â chynnwys cam-drin domestig.

* 1. Ceisiadau Rhyddid Gwybodaeth

Ceisiodd y CHTh sicrwydd mewn perthynas â’r ôl-groniad y cafwyd wybod amdano o ran ceisiadau rhyddid gwybodaeth a datgeliadau. Nododd y PG fod targedau cenedlaethol yn cael eu gosod, a bod yr Heddlu’n anelu i fodloni’r rhain. Awgrymodd y gellid darparu ymateb drwy ohebiaeth.

**Cam Gweithredu: Y PG i adolygu’r ôl-groniad o ran Rhyddid Gwybodaeth a rhoi ymateb i’r CHTh drwy ohebiaeth**

1. **Maes Ffocws:** Y Gofyniad Plismona Strategol

Cydnabu’r CHTh yr adroddiad a ddarparwyd a gofynnodd am i’r Heddlu ddarparu ymateb i’r cwestiynau. Awgrymodd y PW fod y Gofyniad Plismona Strategol yn cael ei drafod ar ôl cyfarfod Bwrdd Gofyniad Plismona Strategol yr Heddlu sydd wedi’i drefnu ar gyfer 11 Gorffennaf. Cytunodd y CHTh a’r PG y byddai’r Gofyniad Plismona Strategol yn cael ei drafod yng nghyfarfod y Bwrdd Plismona ar 15 Awst.

**Cam Gweithredu: Ail-ymweld â’r Gofyniad Plismona Strategol yng nghyfarfod y Bwrdd Plismona ar 15 Awst**

1. **Materion i’w Penderfynu**

a. Y Fframwaith Cymwysterau Addysg Plismona

Cafwyd trafodaeth mewn perthynas â’r tendr Fframwaith Cymwysterau Addysg Plismona, a cheisiodd y CHTh sicrwydd wrth y CC. Cymeradwyodd y CHTh y tendr Fframwaith Cymwysterau Addysg Plismona yn amodol ar drafodaethau pellach gyda’r PSC.

**Penderfyniad: Cymeradwyodd y CHTh y cytundeb 4 blynedd ar gyfer Fframwaith Cymwysterau Addysg Plismona i Brifysgol De Cymru yn amodol ar drafodaethau pellach gyda’r PSC**

b. Gwasanaethau Meddygol Fforensig

Cafwyd trafodaeth mewn perthynas â’r tendr, a cheisiodd y CHTh sicrwydd wrth y CC. Cymeradwyodd y CHTh y cytundeb Gwasanaethau Meddygol Fforensig, yn amodol ar drafodaethau pellach gyda’r PSC.

**Penderfyniad: Cytunodd y CHTh i roi’r cytundeb Gwasanaethau Meddygol Fforensig i gwmni *HCRG Medical Services* ar gyfer y gwerth o £1,362,853, heb gynnwys TAW, yn amodol ar drafodaethau pellach gyda’r PSC**

1. **Unrhyw Fusnes Arall** 
   1. Pryderon a fynegwyd gan Ymwelwyr Annibynnol â Dalfeydd

Rhoddodd y CHTh wybod i’r PG am bryderon a fynegwyd gan Ymwelwyr Annibynnol â Dalfeydd. Dywedodd y PW fod cyfarfodydd wedi’u cynnal a bod cysylltiad wedi’i wneud â’r Heddlu er mwyn trafod y materion hyn. Addawodd y PG y byddai’n sicrhau ei fod yn derbyn diweddariad ynglŷn â materion ac yn gwneud yn siŵr fod materion yn cael eu trin.

* 1. Llythyr sbotolau ar wasanaethau tân ac achub

Cydnabu’r CHTh fod y llythyr wedi’i dderbyn a dywedodd y PG fod yr Uwch-arolygydd Jane Butler yn paratoi ymateb yr Heddlu.

C. Gohebiaeth am Unigolion Coll

Nododd y CHTh fod yr ohebiaeth wedi’i derbyn a cheisiodd sicrwydd gan y PG. Dywedodd y PG wrth y CHTh fod ymateb gan yr Heddlu wedi’i ddarparu a oedd yn mynd i’r afael â’r pryderon a godwyd. Bydd copi o’r ymateb yn cael ei rannu â SCHTh.

ch. Gohebiaeth am Bryderon ynghylch Diogelwch Plant ar y Ffyrdd

Cydnabu CHTh fod yr ohebiaeth wedi’i derbyn a cheisiodd sicrwydd gan y PG. Gofynnodd y CHTh i’r Heddlu ddarparu ymateb.

**Cam Gweithredu: Darparu ymateb gan yr Heddlu i’r ohebiaeth am bryderon ynghylch diogelwch plant ar y ffyrdd**

1. Iechyd Meddwl a Phlismona

Nododd y CHTh y llythyr a dderbyniwyd ac awgrymodd y PG fod llythyr ymateb ar y cyd yn cael ei lunio.

**Cam Gweithredu: Yr Heddlu a SCHTh i ddarparu ymateb ar y cyd i’r llythyr a dderbyniwyd gan Adferiad**

1. Llythyr Stopio a Chwilio

Cydnabu CHTh fod y llythyr gan y Swyddfa Gartref wedi’i dderbyn. Awgrymodd y CHTh fod llythyr ar y cyd yn cael ei anfon mewn ymateb iddo. Awgrymodd y PG fod y Prif Arolygydd Chris Neve yn llunio’r ymateb er eu hystyriaeth.

**Cam Gweithredu: Y Prif Arolygydd Chris Neve i lunio ymateb i’r llythyr stopio a chwilio a dderbyniwyd gan y Swyddfa Gartref**

e. Llythyr AHGTAEF i heddluoedd, Darpariaeth gwybodaeth

Cydnabu’r CHTh a’r PG fod y llythyr wedi’i dderbyn. Ceisiodd y CHTh sicrwydd fod yr Heddlu’n bodloni’r meini prawf a nodwyd. Dywedodd y PG y byddai eglurder yn cael ei geisio ynghylch a oedd yr Heddlu wedi ymateb â datganiad ‘dim’.

**Cam Gweithredu: Yr Heddlu i gadarnhau pa un ai a ddarparwyd ymateb i Lythyr AHGTAEF i heddluoedd ar ddarpariaeth gwybodaeth ai peidio**

**f. Crynodeb o’r holl gamau gweithredu a gymerwyd a phenderfyniadau a wnaed** *(Cadeirydd)*

|  |  |  |
| --- | --- | --- |
| **Rhif y Cam Gweithredu** | **Crynodeb o’r Cam Gweithredu** | **I’w ddatblygu gan** |
| PB 241 | Darparu a thrafod Cynllun Gweithlu yng nghyfarfod y Bwrdd Plismona ar 3 Hydref | Yr Heddlu |
| PB 242 | Ymgynghorydd Polisi SCHTh i adolygu’r adolygiad o’r Rhaglen Gwybodaeth Bregusrwydd ac Arfer a chraffu ar gynllun gweithredu’r Heddlu | Ymgynghorydd Polisi SCHTh |
| PB 243 | Y PG i adolygu’r ôl-groniad o ran Rhyddid Gwybodaeth a rhoi ymateb i’r CHTh drwy ohebiaeth | Yr Heddlu |
| PB 244 | Ail-ymweld â’r Gofyniad Plismona Strategol yng nghyfarfod y Bwrdd Plismona ar 15 Awst | Yr Heddlu |
| PB 245 | Darparu ymateb gan yr Heddlu i’r ohebiaeth am bryderon ynghylch diogelwch plant ar y ffyrdd | Yr Heddlu |
| PB 246 | Yr Heddlu a SCHTh i ddarparu ymateb ar y cyd i’r llythyr a dderbyniwyd gan Adferiad | Yr Heddlu/SCHTh |
| PB 247 | Y Prif Arolygydd Chris Neve i lunio ymateb i’r llythyr stopio a chwilio a dderbyniwyd gan y Swyddfa Gartref | Yr Heddlu |
| PB 248 | Yr Heddlu i gadarnhau pa un ai a ddarparwyd ymateb i Lythyr AHGTAEF i heddluoedd ar ddarpariaeth gwybodaeth ai peidio | Yr Heddlu |